DEĊIŻJONI TAL-KUNSILL 2007/235/PESK
tas-16 ta’ April 2007
li timplimenta l-Pożizzjoni Komuni 2004/161/PESK li ġġedded miżuri restrittivi kontra ż-Żimbabwe
IL-KUNSILL TA' L-UNJONI EWROPEA,
Wara li kkunsidra l-Pożizzjoni Komuni 2004/161/PESK (1) u b'mod partikolari l-Artikolu 6 tiegħu, b'rabta ma' l-Artikolu 23 (2) tat-Trattat dwar l-Unjoni Ewropea,
Billi:
(1)
Bil-Pożizzjoni Komuni 2002/145/PESK tat-18 ta' Frar 2002 (2) u bir-Regolament (KE) Nru 310/2002 tat-18 ta' Frar 2002 (3), il-Kunsill adotta miżuri restrittivi kontra ż-Żimbabwe. Dawk il-miżuri prinċipalment jipprevedu għall-interazzjoni tal-provvista ta' l-armi u assistenza teknika relatata lill-pajjiż, u għall-iffriżar ta' fondi u assi ta' ċerti individwi.
(2)
Bil-Pożizzjoni Komuni 2004/161/PESK tad-19 ta' Frar 2004 l-Kunsill ħassar uħud minn dawn il-miżuri, b' mod partikolari dawk previsti fil-Pożizzjoni Komuni 2002/145/PESK.
(3)
Fil-kors taċ-ċaqliq fil-Gvern taż-Żimbabwe li seħħ fis-6-7 ta' Frar 2007, ħames persuni ġodda saru parti mill-gvern. Huma għandhom, b' konsegwenza, jkunu koperti bil-miżuri restrittivi stabbiliti fil-Pożizzjoni Komuni 2004/161/PESK.
(4)
Il-lista ta' persuni soġġetti għall-miżuri restrittivi msemmija, li l-ismijiet tagħhom huma stabbiliti fl-Anness għall-Pożizzjoni Komuni 2004/161/PESK, għandha għalhekk tiġi aġġornata.
IDDEĊIEDA KIF ĠEJ:
Artikolu 1
L-Anness għall-Pożizzjoni Komuni 2004/161/PESK għandu jinbidel bl-Anness għal din id-Deċiżjoni.
Artikolu 2
Din id-Deċiżjoni għandha jkollha effett fid-data ta' l-adozzjoni tagħha.
Artikolu 3
Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.
Magħmul fil-Lussemburgu, 16 ta’ April 2007.